
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO ĮSIGYTI VŠĮ „BAISOGALOS PASLAUGŲ CENTRAS“ DALININKO TEISES

2025 m.                      d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu,  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 8 straipsnio 1 dalies 1 punktu, Lietuvos Respublikos viešųjų įstaigų įstatymo 4 straipsnio 4 dalimi, 5 straipsnio 1 ir 3 dalimis, Radviliškio rajono savivaldybės vardu sudaromų sutarčių pasirašymo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“ 5.15 papunkčiu, atsižvelgdama į VšĮ „Baisogalos paslaugų centras“, juridinio asmens kodas 304612670 (toliau – Įstaiga), dalininkų Baisogalos bendruomenės, kodas 171767296, Sidabravo kaimo bendruomenės, kodas 171658546, ir Žemės ūkio bendrovės „Vainiūnų agroservisas“, kodas 271313070, siūlymus Radviliškio rajono savivaldybės taryba nusprendžia:
.	Pritarti:
.	kad Įstaigos dalininkė – Radviliškio rajono savivaldybė (toliau – Savivaldybė) (priklausanti dalis – 25 %) iš Įstaigos dalininkų: Baisogalos bendruomenės (priklausanti dalis – 25 %), Sidabravo kaimo bendruomenės (priklausanti dalis –  25 %) ir žemės ūkio bendrovės „Vainiūnų agroservisas“ (priklausanti dalis – 25 %) įsigytų jų parduodamas dalininko teises ir taptų vienintele Įstaigos savininke;
.	Pritarti dalininko teisių perleidimo sutarties projektui (pridedama), kuria Savivaldybė iš esamų Įstaigos dalininkų iš Savivaldybės biudžeto lėšų už 300 Eur (trys šimtai eurų) – įgytų 75 % Įstaigos dalininko teisių, sudarančių 75 % visų balsavimo teisę suteikiančių balsų ir viso Įstaigos dalininkų kapitalo (toliau – Sutartis).
.	Įgalioti Radviliškio rajono savivaldybės merą pasirašyti Sutartį ir kitus su Sutarties įgyvendinimu susijusius dokumentus, atlikti kitus veiksmus, būtinus tam, kad Savivaldybė taptų vienintele Įstaigos savininke. 
.	Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.


Savivaldybės meras                                                                                           

Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
VšĮ „Baisogalos paslaugų centras“ dalininkų Baisogalos bendruomenės, kodas 171767296, Sidabravo kaimo bendruomenės, kodas 171658546, ir Žemės ūkio bendrovės „Vainiūnų agroservisas“, kodas 271313070, pateikti siūlymai Radviliškio rajono savivaldybei įsigyti dalininkų teises. Projekto tikslas – įsigyti VšĮ „Baisogalos paslaugų centras“ dalininkų teises ir tapti vienintele Įstaigos savininke.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – VšĮ „Baisogalos paslaugų centras“ dalininkai: Baisogalos bendruomenė, Sidabravo kaimo bendruomenė, ir Žemės ūkio bendrovė „Vainiūnų agroservisas“. Rengėjas – Radviliškio rajono savivaldybės administracijos Juridinis skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Radviliškio rajono savivaldybės tarybos 2017 m. birželio 22 d. sprendimu Nr. T-623 „Dėl viešosios įstaigos Baisogalos paslaugų centro steigimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. Radviliškio rajono savivaldybė taptų vienintele Įstaigos savininke.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, reikėtų keisti Radviliškio rajono savivaldybės tarybos 2017 m. birželio 22 d. sprendimą Nr. T-623 „Dėl viešosios įstaigos Baisogalos paslaugų centro steigimo“.
. Sprendimo projektui įgyvendinti reikalingos lėšos, finansavimo šaltiniai.
Preliminari suma – 300 Eur. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projektas vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra.


Juridinio skyriaus vedėjas                                                                                 Remigijus Rudžianskas
